=== Rivaliseringer ===
Blackburn Olympics hovedrival var [[Blackburn Rovers FC|Blackburn Rovers]]. Den første kamp mellem de to klubber blev spillet i [[februar]] [[1879]] og endte med en 3–1-sejr til Olympic. Klubberne spillede mod hinanden 40 gange i alt, men Olympic vandt kun seks af disse opgør.<ref name="stats" /> Rivaliseringen blev særlig drabelig i [[september]] [[1884]], hvor [[Blackburn Rovers FC|Rovers]]' sekretær i en tid med beskyldninger om, at klubberne forsøgte at kapre hinandens stjernespillere, sendte et [[telegram]] til Olympic-sekretæren, hvor han oplyste at hans klub ikke ville spille flere kampe mod Olympic sæsonen 1884–85. I [[december]] trak klubberne imidlertid hinanden som modstandere i [[FA Cup]]'en, og kampene mellem de to rivaler blev genoptaget senere samme sæson.<ref>Phythian, pp. 63–66</ref> Klubberns sidste kamp var en velgørenhedskamp til fordel for Olympic i [[februar]] [[1889]], som Rovers wandt 6–1. Olympic var i økonomisk knibe og Rovers gav derfor klubben lov til at beholde alle entreindtægterne i stedet for at dele dem.<ref name="stats">Phythian, pp. 82–96</ref>
Filosofi Historie Foreninger Organisationer